Sakramento

Sakramento () ir pilsēta ASV, Kalifornijas štata centrālajā daļā Centrālajā ielejā pie Sakramento upes. Štata galvaspilsēta un pēc 2007. gada datiem septītā lielākā štata pilsēta. Savukārt kopā ar priekšpilsētām Sakramento aglomerācijā dzīvo vairāk kā 2 miljoni cilvēku un tā ir ceturtā lielākā štatā (aiz Losandželosas, Sanfrancisko un Sandjego aglomerācijām).

Pilsētu 1839. gadā dibināja šveiciešu imigrants Džons Saters (John Sutter). Kalifornijas zelta drudža laikā pilsēta kļuva par štata galveno transporta mezglu — telegrāfa, Poniju ekspreša (Pony Express) un Pirmā transkontinentālā dzelzceļa (First Transcontinental Railroad) galapunktu.

Pilsētas pazīstamākā sporta komanda ir NBA basketbola komanda Sakramento "Kings".

Cilvēki 

Sakramento dzimuši:

 Merina Dangī (Merrin Dungey, 1971) - aktrise
 Sema Dumita (Sam Doumit, 1975) - aktrise
 Natālija Gulbis (Natalie Gulbis, 1983) - golfere
 Kolins Henkss (Colin Hanks, 1977) - aktieris
 Henrijs Hetevejs (Henry Hathaway, 1898 - 1985) - kinorežisors
 Entonijs Kenedijs (Anthony Kennedy, 1936) - jurists
 Rodnejs Kings (Rodney King, 1965 - 2012) - taksists
 Čino Moreno (Chino Moreno, 1973) - mūziķis
 Mollija Ringvalde (Molly Ringwald, 1968) - aktrise

Ārējās saites 

 Oficiālā mājaslapa

Kalifornijas pilsētas
ASV štatu administratīvie centri